Hondarribiko alardea

Hondarribiko alardea Hondarribian (Gipuzkoa) urtero irailaren 8an egiten den alardea (herritarrek gudari itxuran egindako desfilea) da.

 Historia 

1638ko uztailaren 1ean Luis XIII.a Frantziakoaren gudarosteak Hondarribia setiatu zuen. Lehenbiziko egunetan hondarribiarrek udalerriko elizan bildu eta Guadalupeko Ama Birjinari setio hartatik libratzearen truke Olearso muinoko Guadalupeko baselizara urtero prozesioa egingo zutela hitzeman zioten. Udalerria 69 egunez setiatua egon zen, harik eta 1638ko irailaren 7an setioa amaitu zen arte. Horren ondorioz, hondarribiarrek hitzeman bezala, urtero herritar armatuz lagundurik prozesio herritar-erlijiotsua egiten da.

 Konpainiak 
Alardea konpainiez osatuta dago: bakoitzak bere janzkera eta ezaugarri bereizgarriak ditu, eta gudari atal bat, herriko talde bat edo auzo bat ordezkatzen du. Konpainiok osatzen dute:
 Hatxeroak
 Danborrada
 Musika Banda
 Zalditeria Jaizubia
 Arkoll
 Olearso
 Ama Guadalupekoa Gora Gazteak
 Beti Gazte
 Gora Arrantzale Gazteak
 Mixta Konpainia Mendelu
 Jaizkibel
 Done Pedro Itsas Gizonen Kofradia
 Akartegi
 Herrikoa Montaña
 Semisarga
 Kosta
 Gora Ama Guadalupekoa
 Artileriako Bateria

 Gatazka eta pribatizazioa 
Ohiko alardean, emakumeen eginkizun bakarra kantinerarena izan da. Konpainia bakoitzak emakume bat hautatzen du bere kantinera izateko. 1990eko hamarkadatik aurrera, hainbat pertsona eta alderdik emakume eta gizonen parte-hartze askea proposatu dute. Horrek gatazka piztu du: alde batetik, betiko alardearen aldekoak; eta, bestetik, alarde mistoaren aldekoak.

Horrenbestez, egun, bi alarde egiten dira: Betiko Alardea, Alarde Fundazioak antolatutako alarde pribatua, eta Jaizkibel Konpainiaren alardea, gizon eta emakumeen artean bereizten ez duen alarde publikoa.

 Bibliografia 
 Arantza Urretabizkaia. Bidean ikasia (1993-2016)<ref>

 Ikus, gainera 
 Irungo alardea

 Kanpo estekak 
 Alarde Fundazioak antolatutako alarde pribatuaren webgunea  
 Alardearen seme-alabak, emakumeek alardeetan parte hartzearen aldeko eta kontrakoen testigantzak biltzen dituen telebista saioa, EITB, 2014-06-30. Iraupena: 1 h 20'.

Kategoria:Hondarribiko kultura
Kategoria:Alardeak
Kategoria:Gipuzkoako jaiak
Kategoria:Emakumeak alardean